หุ้นเช้าพุ่ง44.15จุดคลายกังวลมาตรการQE
หุ้นไทยภาคเช้า11ก.ค.ปิดที่ 1,430.68 จุด เพิ่มขึ้น 44.15 จุด มูลค่าซื้อขาย 25,446.95 ล้านบาท
29 ต.ค. 2565

หุ้นไทยภาคเช้า11ก.ค.ปิดที่ 1,430.68 จุด เพิ่มขึ้น 44.15 จุด มูลค่าซื้อขาย 25,446.95 ล้านบาท
ตลาดหุ้นไทยเปิดทำการเช้าวันที่ 11 ก.ค. 2556 พุ่งขึ้นทันที ซึ่งอยู่ในทิศทางเดียวกับตลาดหุ้นเอเซีย โดยหุ้นไทยปรับตัวขึ้นแรงกว่าภูมิภาค โดยขึ้นไปสูงสุด  1,430.68 จุด เพิ่มขึ้น 42.27 จุด  และปิดตลาดภาคเช้าที่ 1,432.56 จุด เพิ่มขึ้น 44.15 จุดหรือ 3.18% มูลค่าซื้อขาย 25,446.95ล้านบาท
ทั้งนี้ตลาดหุ้นไทย คลายความวิตกกังวลมาตรการผ่อนคลายเชิงปริมาณ ( QE ) ของสหรัฐ หลังจากที่การประชุมของเฟดระบุว่า เศรษฐกิจสหรัฐยังคงฟื้นตัวปานกลางในไตรมาส 2 แต่เฟดมองว่าตลาดแรงงานจำเป็นจะต้องฟื้นตัวขึ้นมากกว่านี้ ก่อนที่เฟดจะตัดสินใจลดขนาดโครงการ QE
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บริษัทหลักทรัพย์ ทิสโก้ กล่าวว่า ตลาดหุ้นไทยและภูมิภาค คลายความกังวลมาตรการ QE ของสหรัฐ ที่ส่งสัญญาณจะลดปริมาณ QE ช้าลงจากที่คาดการณ์ไว้เดือนกันยายนนี้  ทำให้ตลาดหุ้นที่ปรับตัวลงก่อนหน้า 3 วันที่ผ่านมาฟื้นตัวขึ้นแรง
"กรณีที่ดัชนียืน 1,400 จุด ได้ และทันทีที่เปิดตลาดดัชนีพุ่งยืนเหนือ 1,400 จุด คิดว่าทิศทางตลาดวันศุกร์ที่ 12 ก.ค. ตลาดจะไปต่อได้"นายอภิชาติ กล่าว